stanford-oval/wikipedia huggingface dataset:
צ'יממנדה נגוזי אדיצ'יה
חייה והשכלתה

אדיצ'יה נולדה בעיר אנוגו שבניגריה, למשפחה מבני איגבו, וגדלה בעיר האוניברסיטאית נסוקה שבדרום ניגריה. אביה שימש פרופסור לסטטיסטיקה באוניברסיטה של ניגריה בנסוקה, ואמה עבדה כרשמת האוניברסיטה. אדיצ'יה החלה לימודי רוקחות ורפואה באוניברסיטה של ניגריה, אך במהלך שנת הלימודים השנייה היגרה לארצות הברית, שם נהנתה ממלגה ללימודי תקשורת. בשנת 2001 סיימה את לימודיה בהצטיינות והמשיכה לתואר שני בכתיבה יצירתית באוניברסיטת ג'ונס הופקינס שבבולטימור.
בשנת הלימודים האחרונה שלה החלה בכתיבת הרומן הראשון, "היביסקוס סגול", שזכה לשבחים עם פרסומו. הרומן השני שלה, "חצי שמש צהובה", עוסק במלחמת האזרחים בניגריה ובתקופה שקדמה לה. הספר יצא לאור בשנת 2006 ואדיצ'יה זכתה בעבורו ב-2007 בפרס אורנג'. בשנת 2008 השלימה אדיצ'יה תואר שני בלימודי אפריקה באוניברסיטת ייל, ובאותה שנה פרסמה אוסף סיפורים קצרים, "כרוך סביב צווארך".
ספרה הרביעי "אמריקנה", שיצא בשנת 2013, נבחר לאחד מעשרת הספרים הטובים ביותר של השנה על ידי הניו יורק טיימס.
אדיצ'יה נשואה ומחלקת את זמנה בין ניגריה לארצות הברית.
ספריה

הספר "היביסקוס סגול", שזיכה את אדיצ'יה במועמדות לפרס האוראנג' ובפרס חבר העמים הבריטי לשנת 2005, עוסק במורשת הקולוניאלית והקתולית בניגריה בתקופת ההפיכה הצבאית. במרכז הספר משפחה אמידה בה הבת, קמבילי בת החמש-עשרה, מתאהבת בכומר צעיר - אירוע המעורר מתחים בתוך המשפחה והתנגשות בלתי נמנעת.
במרכז ספרה השני של אדיצ'יה, "חצי שמש צהובה", עומדת ניגריה בתקופת מלחמת האזרחים. במרכז הרומן סיפורם של נער מכפר עני, אישה שנטשה את חיי העושר בבירה לאגוס לטובת חיים עם פרופסור כריזמטי, וצעיר ביישן הנשבה בקסמי אחותה התאומה. המלחמה קורעת את השלושה זה מזה ומפגישה אותם מחדש בנסיבות שונות. הספר עובד לסרט באותו השם בכיכובה של טנדי ניוטון ב-2013.
אוסף הסיפורים "כרוך סביב צווארך" כולל סיפורים המתרחשים בארצות הברית ובניגריה, כשבמרכזם נשים משבט האיגבו, החיות בתפר שבין התרבות האמריקנית לניגרית, ומתמודדות עם פערים בין דוריים, אימי המלחמה, ועוד.
ספרה "אמריקנה" עוסק בחייה של צעירה המהגרת מניגריה לארצות הברית לצורך לימודים אוניברסיטאיים. ההגירה מעמתת אותה עם הסוגיה הגזעית בארצות הברית ומעמידה אותה בפני ההתלבטות האם לחזור למולדתה ולאהוב נעוריה אותו השאירה מאחור.
ספרה החמישי "דג'יוולי היקרה, או מניפסט פמיניסטי ב-15 הצעות" (באנגלית: "Dear Ijeawele, or A Feminist Manifesto in Fifteen Suggestions") שיצא לאור ב-2017 הוא עיבוד לתכתובת אימיילים אישיים שכתבה אדיצ'יה בתגובה לחברתה, דג'יוולי, שביקשה את עצתה של אדיצ'יה כיצד לגדל את בתה הפמיניסטית.
ביבליוגרפיה

היביסקוס סגול (2003), תרגמה ג'וד שבא, הוצאת מחברות לספרות, 2005.
חצי שמש צהובה (2006), תרגמה יעל אכמון, הוצאת מחברות לספרות, 2008. על ספר זה זכתה בפרס אניספילד-וולף בשנת 2007.
כרוך סביב צווארך (2009), תרגמה אנה הרמן, הוצאת מחברות לספרות, 2011.
אמריקנה (2013), תרגם גיל שמר, הוצאת מחברות לספרות, 2015.
כולנו צריכים להיות פמיניסטים (2014) תרגמה קטיה בנוביץ', הוצאת כנרת זמורה-ביתן דביר, 2017
Dear Ijeawele, or A Feminist Manifesto in Fifteen Suggestions‏ (2017) - טרם תורגם לעברית
Notes on Grief‏ (2021) - טרם תורגם לעברית
הערות שוליים

↑  מיה סלע, מהו הספר הטוב ביותר של השנה על פי "ניו יורק טיימס", באתר הארץ, 5 בדצמבר 2013
↑  Chimamanda Ngozi Adichie Discusses Her New Feminist Manifesto, Dear Ijeawele , באתר יוטיוב 9 במרץ 2017
| --- | --- |
בקרת זהויות :  NLI: 987007311743305171  PLWABN: 9810608527305606  BIBSYS: 6076727  BNC: 000845370  BNE: XX1452464  BnF: cb145655352 (data)  CANTIC: a10861555  CiNii: DA16008577  GND: 12975479X  ICCU: LO1V298280  ISNI: 0000 0001 1451 0288  LCCN: n2003042876  LNB: 000220468  MusicBrainz: 012fd9c9-1e34-4dc2-a8b8-da1136786771  NDL: 01103485  NKC: xx0031550  NLA: 59877212  NLG: 204437  NLK: KAC201001920  NSK: 000484680  NTA: 186419872  RERO: 02-A010978161  SELIBR: 322887  SUDOC: 077250206  Trove: 1705492  VIAF: 87194517   WorldCat (עם VIAF): 87194517
פתאום אבא

| --- | --- |

 סוגה:  טלנובלה, דרמה קומית 
 שחקנים:  גבריאל סוטו 
 ארץ מקור:  מקסיקו 
 שפות:  ספרדית 
 מספר פרקים:  87 
 הפקה
 חברת הפקה:  טלוויסה 
 הפצה:  טלוויסה 
 שידור
 רשת שידור:  5 כוכבים 
 תקופת שידור מקורית:  28 באוקטובר 2019 – 23 בפברואר 2020 
 קישורים חיצוניים
 דף התוכנית ב-IMDb
 
פתאום אבא (בספרדית: Soltero con hijas) היא טלנובלה מקסיקנית, משנת 2019 בכיכובם של ונסה גוזמן וגבריאל סוטו.
ניקו הוא רווק שלא מאמין באהבה ובנישואים. שכנתו ויקטוריה רוצה להקים משפחה, אבל היא אינה יכולה ללדת, וצערה גובר כשבעלה לעתיד מבטל את חתונתם יום לפני האירוע.
ניקו קשור לאחותו כריסטינה ולשלוש בנותיה(קמילה, אלכסה וסופיה). כאשר אחותו ובעלה נהרגים בתאונת דרכים ניקו, בן משפחתן היחיד, לוקח אותן אליו. אין לו מושג כיצד לעשות זאת וויקטוריה עוזרת לו. ניקו לומד בדרך זו על ערכן של משפחה ואהבה.
צ'ימה מונקה

| --- | --- |
אין תמונה חופשית
 לידה:  24 בדצמבר 1995 (בן 28) לאגוס, ניגריה 
 עמדה:  פאוור פורוורד 
 גובה:  1.98 מטרים
 מספר:  9
 מכללה:  Northeast Community College (2013–2015) אוניברסיטת קליפורניה בדייוויס (2016–2018)
 דראפט:  לא נבחר, 2018
 קבוצות כשחקן
 2018 2018–2019 2019–2020 2020–2021 2021–2022 2022–2023 2022–2023 2023 2023–:  רואן מטרופול בסקט דניין ולטייר באסקט בליירס דה קמפר אורליאן באסקט  מנרסה סקרמנטו קינגס ←סטוקטון קינגס מונקו סאסקי בסקוניה
 הישגים כשחקן
 אליפות צרפת בכדורסל (2023)  חמישיית העונה בליגת האלופות בכדורסל (2022)  MVP של ליגת האלופות (2022)  חמישיית העונה בליגת העל הספרדית (2022)
 
אנוואצ'וקוו איהוקוומרה צ'ימה מונקה (באנגלית: Nwachukwu Iheukwumere Chima Moneke; נולד ב-24 בדצמבר 1995), הידוע בעיקר כצ'ימה מונקה, הוא כדורסלן ניגרי המשחק בעמדת הפאוור פורוורד בסאסקי בסקוניה מליגת העל הספרדית והיורוליג ובנבחרת ניגריה.
ראשית חייו

מונקה נולד באבוג'ה, ניגריה, אך גדל בקנברה, אוסטרליה, שם החל לשחק בתיכון.
קריירת מכללות

ב-2013, הוא נרשם למכללת Northeast Community College, שם שיחק שתי עונות (2013–2015), ובשנייה רשם 17 נקודות, 12.1 ריבאונדים ושתי חסימות למשחק.
המספרים שלו אפשרו לו לעבור לאוניברסיטת קליפורניה בדייוויס. לאחר עונת ה"רד שירט" שלו, בעונת 2016/17 הוא העמיד ממוצעים של 14.6 נקודות, 9.5 ריבאונדים ו-1.4 חסימות למשחק. בעונה הבאה הוא רשם 18.4 נקודות, 9.6 ריבאונדים ו-1.1 חסימות בממוצע ב-21 משחקים.
קריירה מקצועית

לאחר שלא נבחר בדראפט ה-NBA ‏2018 חתם מונקה על החוזה המקצועי הראשון שלו ברואן מטרופול בסקט מה-LNB Pro B, הליגה הצרפתית השנייה.
בנובמבר 2018 הוא עזב את רואן וחתם בדניין ולטייר באסקט, גם היא מליגת המשנה בצרפת. הוא העמיד ממוצעים של 14.3 נקודות, 6.6 ריבאונדים ו-1.7 אסיסטים ב-27 משחקים בקבוצה.
בעונת 20/2019 הוא חתם בבליירס דה קמפר מה-LNB Pro B, בה העמיד ממוצעים של 15.8 נקודות, 6.75 ריבאונדים ו-1.7 אסיסטים למשחק.
בעונת 2020/21 הוא חתם באורליאן מה-LNB Pro A, הליגה הצרפתית הבכירה, והעמיד במדיה ממוצעים של 12.5 נקודות, 6 ריבאונדים, 1.8 אסיסטים וכמעט חסימה אחת ב-21 משחקים.
ב-13 ביולי 2021 הוא חתם על חוזה לשנה בבאסקט מנרסה מהליגה הספרדית. הוא הגיע עם מנרסה לגמר עונת 2021/2022 בליגת האלופות בכדורסל, ונבחר ל-MVP של העונה הסדירה ולחמישיית העונה.
ב-18 ביולי 2022 חתם בסקרמנטו קינגס מליגת ה-NBA, ושיחק גם בקבוצת ליגת הפיתוח שלה, סטוקטון קינגס.
ב-16 בינואר 2023 חתם במונקו, הגיע איתה לפיינל פור היורוליג 2023 וזכה איתה באליפות צרפת בכדורסל.
ב-19 ביולי חתם בסאסקי בסקוניה מליגת העל הספרדית והיורוליג.
קריירה בנבחרת הלאומית

מונקה ערך את הופעת הבכורה שלו בנבחרת ניגריה ב-2020, ושיחק בשלושה משחקי מוקדמות אפרובאסקט. בשנת 2021 הוא זומן לסגל המוקדם לטורניר הכדורסל באולימפיאדת טוקיו.
הערות שוליים

↑  "Chima Moneke, l'ailier de l'OLB, est entré dans l'histoire du basket cette nuit". larep.fr (בצרפתית). 11 ביולי 2021. נבדק ב-13 ביולי 2021. {{cite news}}:  (עזרה)
↑  "Chima Moneke reportedly in advanced talks to join BAXI Manresa". ספורטנדו. נבדק ב-13 ביולי 2021. {{cite news}}:  (עזרה)
↑  עובר לצרפת: צ'ימה מונקה חתם במונאקו, באתר ערוץ הספורט, 16 בינואר 2023
↑  מונקה חתם בבאסקוניה, קורנלי במונאקו, באתר ערוץ הספורט, 19 ביולי 2023
פרנסיסקו, דוכס קדיס

פרנסיסקו, דוכס קדיס (בספרדית: Francisco de Asís de Borbón;‏ 13 במאי 1822 – 17 באפריל 1902), היה בעלה של איזבלה השנייה, מלכת ספרד ואביו של אלפונסו השנים עשר, מלך ספרד.
ביוגרפיה

פרנסיסקו נולד ב-13 במאי 1822 בארנחואס, לאינפנטה פרנסיסקו דה פאולה מספרד וללואיזה קרלוטה, נסיכת שתי הסיציליות, בתם של פרנצ'סקו הראשון, מלך שתי הסיציליות ומריה איזבלה מספרד.
ב-10 באוקטובר 1846 התחתן פרנסיסקו עם בת דודתו איזבלה השנייה, מלכת ספרד, למרות שמלכתחילה העדיפה איזבלה להתחתן עם אחיו הצעיר האינפנטה אנריקה, דוכס סביליה. חיי הנישואים של הזוג לא היו מאושרים, ונפוצו שמועות עקשות על כך שפרנסיסקו היה הומוסקסואל, ושלא היה באמת אביהם הביולוגי של לפחות חלק מילדיה אם בכלל.
בשנת 1864 מונה פרנסיסקו לנשיא המועצה הספרדית, ובשנת 1868 יצא עם איזבלה לגלות, לאחר הדחתה במהפכה המהוללת. בשנת 1870 נפרדו פרנסיסקו ואיזבלה כידידים טובים, ובשנת 1874 הוכתר בנו כאלפונסו השנים עשר, מלך ספרד. בשנת 1881 החל פרנסיסקו להתגורר בטירה באפינה-סור-סן, וב-17 באפריל 1902 מת בביתו בנוכחות אשתו ושתיים מבנותיו.
משפחתו

ב-10 באוקטובר 1846 התחתן פרנסיסקו עם בת דודתו איזבלה השנייה, מלכת ספרד, ממנה היו לו 12 ילדים:
לואיס פרננדו, נסיך ספרד (1849)
פרננדו, נסיך ספרד (1850)
איזבלה, נסיכת אסטוריאס (1851–1931), התחתנה עם ג'אאטנו, רוזן אגריג'נטו
מריה כריסטינה, נסיכת ספרד (1854)
מרגריטה, נסיכת ספרד (1855)
בן מת (1856)
אלפונסו השנים עשר, מלך ספרד (1857–1885)
מריה דה לה קונספסיון, נסיכת ספרד (1859–1861)
מריה דל פילאר, נסיכת ספרד (1861–1879)
מריה דה לה פאס, נסיכת ספרד (1862–1946), התחתנה עם לודוויג פרדיננד, נסיך בוואריה
אאולאליה, נסיכת ספרד (1864–1958), התחתנה עם אנטוניו, דוכס גאיירה
פרנסיסקו דה אסיס, נסיך ספרד (1866)
צ'ימגן הגדול

| --- | --- |

 מידע כללי
 גובה:  3,309 מ' 
 מדינה:  אוזבקיסטן, האימפריה הרוסית, ברית המועצות 
 מיקום:  מחוז טשקנט, אוזבקיסטןאוזבקיסטן
 רכס הרים:  צ'טקל (מערב הרי טיין שאן)
 קואורדינטות:  41°29′40″N 70°03′28″E﻿ / ﻿41.494444444444°N 70.057777777778°E﻿ / 41.494444444444; 70.057777777778
  (למפת אוזבקיסטן מוגדלת) טשקנט סמרקנד אנדיז'ן פרגנה קרשי נוקוס דז'יזק בוכרה אפגניסטן טורקמניסטן איראן קזחסטן קירגיזסטן טג'יקיסטןצ'ימגן הגדול(למפת אוזבקיסטן רגילה) טשקנט סמרקנד אנדיז'ן פרגנה קרשי נוקוס דז'יזק בוכרה אפגניסטן טורקמניסטן איראן קזחסטן קירגיזסטן טג'יקיסטןצ'ימגן הגדול
 
צ'ימגן הגדול(באוזבקית: קאטה צ'ימיון Katta Chimyon) הוא חלק מרכס הרי צ'טקל (הרי טיאן שאן המערביים) הממוקם בשטחי הפארק הלאומי אוגם-צ'טקל, בנפת בוסטנליק של מחוז טשקנט שבאוזבקיסטן.
על פסגתו הגבוהה ביותר (3,309 מ') בגובה 1620 מ' נמצא לפני 400–500 שנה כפר בשם צ'ימגן.
במורדות ההר זורמים הנחלים צ'ימגנסאי (או אקסאי), בלדרסאי, נורקאטאסאי, צ'ולמירוב (יובל של קאראארצ'י) וגולקמסאי.
השם

לפי השערה אחת, השם צ'מינגן הוא ממקור שתי מילים סיניות. לפי הסברים אחרים משמעות המילה היא "פיסת עשבה" או "כר דשא שופע מים" או "עמק ירוק".
תיירות

ההר מהווה לתושבי טשקנט והסביבה אטרקציה תיירותית מזה דורות רבים.
בתחילת המאה ה-20 הוא הפך יעד למטפסי הרים לסוגיהם. בימי השלטון הסובייטי נחשב ההר לאתגר ראשון לאלפי מטפסי הרים מברית המועצות.
הוא נותן הזדמנויות רבות לטיפוס הרים ולטיולים ולפעילויות ספורט ופנאי נוספות כמו סקי, גלשני שלג, רחיפת מצנחים ורכיבה על סוסים.
קימים על ההר מסלולי טיפוס בעלי דרגאות שונות של מורכבות (צ-1B עד 4B). מטפסי הרים מתחילים יעלו קודם על המדרון המערבי הפחות מסובך של ההר (1B).
האקלים והעונות

תנאי האקלים מוכתבים על ידי החלק ההררי של פארק הטבע הלאומי אוגם-צ'טקל. האקלים הוא יבשתי, עם תנודות עונתיות ויומיות. ביום חם יותר ובערבים קריר. האביב מתחיל בהרים האמצעים באמצע חודש אפריל. בהרים הגבוהים יורד שלג ומזג האוויר הוא קר עד לאמצע הקיץ.
הטמפרטורות הגבוהות ביותר הן ביוני-יולי ותחילת אוגוסט. הטמפרטורה הממוצעת היומית בחודש החם ביותר (יולי) נעה בין 20–35 מאלות צלזיוס.
הכמות הממוצעת השנתית של המשקעים היא 650 מ"מ. בחורף יורדים שלגים כבדים, המאפשרים ענפי ספורט של חורף כמו סקי וסנובורד. השלג מכסה את ההרים למשך 4–5 חדשים. הקרח נמשך כ-130 יום.
תחבורה

צ'ימגן נמצא כ-60 ק"מ מבירת הנפה, גזלקנט, ו-40 ק"מ מתחנת הרכבת חוג'יקנט. במרחק 100 ק"מ מההר נמצא נמל התעופה הבינלאומי טשקנט.
כביש חדש איכותי מחבר את טשקנט עם חוג'יקנט. בכמה אתרים קיימת תאורה מלאכותית. מחוג'יקנט מגיעים לצ'ימגן באוטובוס ציבורי (50 דקות נסיעה). קיימים מסלולי אוטובוס לגזלקנט ובחזרה. ניתן לנסוע במכוניות פרטיות ובמוניות. הדרכים נגישות כל השנה, לפעמים יש מגבלות באביב בגלל גלישות אדמה ושיטפונות. בחורף קיימת סכנת אבנים מתגלגלות. באזור פועלים גם מסוקים אך השימוש בהם מוגבל.
גלריה

נוף של ההר בתחילת האביב
טיפוס סלעים בסוף ינואר
ראש ההר בחורף
רכבל בספטמבר.
מחוז טשקנט. בצפון-מזרח - הר צ'ימגן 3309 מ'
פניטואין

| --- | --- |

מבנה פניטואין
 
 שם IUPAC
 5,5-diphenylimidazolidine-2,4-dione
 שמות מסחריים בישראל
 דילנטין, אפנוטין
 נתונים כימיים
 כתיב כימי:  C15H12N2O2 
 מסה מולרית:  252.268 גרם למול
 נתונים פרמוקוקינטיים
 זמינות ביולוגית:  100-70% דרך הפה, 24.4 בשימוש רקטלי
 זמן מחצית חיים:  24-6 שעות
 הפרשה:  2–3% מופרש בעיקר דרך המרה ובשתן
 בטיחות
 מעמד חוקי:  תרופת מרשם, בישראל נכללת בסל הבריאות
 קטגוריית סיכון בהריון:  קטגוריית סיכון D (אוסטרליה), קטגוריית סיכון D 
 דרכי מתן:  דרך הפה
 מזהים
 קוד ATC:  N03AB02 
 מספר CAS:  57-41-0
 PubChem:  1775
 ChemSpider:  1710
 
פניטואין היא תרופה אנטי-אפילפטית נפוצה. התרופה מדכאת את הפעילות המוחית החריגה הנראית בזמן התקף אפילפטי על ידי הפחתת המוליכות החשמלית בתאי המוח על ידי ייצוב המצב הלא פעיל של תעלות יונים ממותגות מתח. מלבד בהתקפים אפילפטיים היא מהווה תרופה אפשרית לטיפול בנירלגיה של העצב המשולש במקרה שקארבאמזפין או תרופת קו ראשון אחרת אינה מתאימה.
היסטוריה

פניטואין (דיפנילהידנטואין) סונתזה לראשונה על ידי הכימאי הגרמני היינריך בילץ (Heinrich Biltz) ב־1908. בילץ מכר את התגלית שלו לפרק-דייוויס שלא מצאו לה שימוש מיידי. ב־1938 גילו מדענים מחוץ לחברה ביניהם ה. יוסטון מריט (H. Houston Merritt) וטרייסי פטנאם (Tracy Putnam) את התועלת של פניטואין בשליטה על התקפים בלי התוצאות המרדימות הקשורות לפנוברביטל.
בניגוד לתגלית המקרית שלברומיד ופנוברביטל יש תכונות נוגדות פרכוסים, הרי פניטואין הוא תוצר של מחקר על קרובים מבניים לא מרדימים של פנוברביטל בחיפוש אחר חומרים היכולים לדכא עוויתות כתוצאה מנזעי חשמל בחיות מעבדה.
יש כמה אינדיקציות שיש לפניטואין השפעות אחרות. ביניהן שליטה בחרדה ווייצוב מצב רוח למרות שהיא לא אושרה מעולם למטרות אלה על ידי ה-FDA. ג'ק דרייפוס, מייסדה של קרן דרייפוס נעשה התומך הנלהב ביותר של שימוש בפניטואין כאמצעי לשלוט בעצבנות ובדיכאון כאשר הוא קיבל מרשם לדילנטין ב־1966. סבורים שהוא סיפק כמויות גדולות של התרופה לריצ'רד ניקסון בסוף שנות ה-60 ובתחילת שנות ה-70. ניסיונו של דרייפוס עם פניטואין מובא בספרו A Remarkable Medicine Has Been Overlooked (התעלמו מתרופה יוצאת מן הכלל). למרות מאמציו והשקעתו הכספית הגדולה שיאפשרו שימושים אלטרנטיביים לפניטואין לא הייתה לו השפעה על הקהילה הרפואית. אחת הסיבות היא, כנראה, חוסר רצונה של חברת פארק-דייוויס להשקיע בתרופה שהייתה קרובה כבר לסוף התקופה בה היא מוגנת על ידי פטנט. סיבה אחרת היא תוצאות שונות ממחקרים שונים. היא אושרה על ידי FDA ב־1953 לשימוש נגד פרכוסים.
תופעות לוואי

במינון רגיל מפחיתה פניטואין ניסטגמוס. במינונים גבוהים מאוד חווים חולים רגיעה ושינה, אטקסיה צרברלית וכן פרכוסים. תופעות לוואי של פניטואין הדומות לאלו של תרופות אנטי-אפילפטיות אחרות כוללות פריחה ותגובות אלרגיות קשות.
פניטואין עלול להצטבר בקליפת המוח למשך תקופות ארוכות ולגרום בכך לניוון של המוח הקטן כאשר משתמשים בו במינונים גבוהים בקביעות. למרות זאת יש לתרופה היסטוריה ארוכה של שימוש בטוח והיא אחת התרופות האנטי-אפילפטיות הפופולריות ביותר הנרשמות על ידי הרופאים וכן היא תרופת קו ראשון בהגנה מפני פרכוסים.
בגלל סיכון מסוים לעובר מומלץ להימנע מטיפול בעת ההריון. הטיפול כן מומלץ אם התועלת הטיפולית שלו מצדיק את לקיחת הסיכון. יש להימנע מטיפול זה בעת הנקה.
המטולוגיה

נאמר שפניטואין גורמת לירידה ברמת חומצה פולית וגורמת לחולים להיות רגישים לאנמיה מגלובלסטית.
תופעות לוואי אחרות עלולות להיות אגרנולוציטוזה (חום גבוה וירידה בכדוריות דם לבנות), אנמיה אפלסטית, ירידה במספר טסיות הדם.
טרטולוגיה

פניטואין ידוע כחומר הגורם לפגמים בעובר התסמונת מורכבת מאנומליה בגולגולת (גשר אף רחב, שפה שסועה, מיקרוצפליה) ופיגור שכלי קל - ממוצע IQ=71). תסמונת זו דומה לתסמונת אלכוהול של העובר.
יש שממליצים להימנע מפוליתרפיה (שימשו בכמה תרופות ביחד) ולהשתמש במינון המינימלי הדרוש בזמן הריון אבל גם הם מודים שהנתונים הנוכחיים אינם מספקים תשובות ברורות.
טרטולוגיה > גורם מסרטן

אין שום הוכחה שפניטואין הוא גורם מסרטן אצל בני אדם.
טרטולוגיה > חניכיים

קישרו את פניטואין עם הגדלת יתר של החניכיים, כנראה בשל מחסור בחומצה פולית. עדויות שנאספו מניסוי מבוקר אקראית מעלות שתוספת חומצה פולית יכולה למנוע הגדלת יתר החניכיים אצל ילדים הנוטלים פניטואין. לא הוגדרו בבירור ריכוזי פלסמה הדרושים ליצירת נגעים בחניכיים. התוצאות הן אלה: דימום בבדיקה, הפרשה מוגברת מהחך, תגובות דלקתיות מובהקות לרמות פלאק הקשורות במקרים אחדים עם איבוד עצם אבל בלי היפרדות של שיניים.
סיכון להתאבדות

אחרי כמעט 200 מחקרים על תרופות אנטי-אפילפטיות הזהיר ה-FDA מפני סיכון מוגבר להתאבדות אצל חולים שטופלו בתרופות אנטי-אפילפטיות מסוימות. המחקר, שנערך על 44,000 חולים, מצא שבקרב חולים שמטופלים בתרופות אנטי-אפילפטיות, הסיכון למחשבות אובדניות גדול פי שניים, בהשוואה לנטילת פלצבו. למרות שפניטואין לא הוזכרה במחקר, ה-FDA הודיע שהיא נמצאת באותו סיכון המיוחס לכל תרופה אנטי-אפילפטית.
דרמטולוגיה

היפרטריכוזיס (צמיחת שיער בלתי מרוסנת), פריחה, עור מתקלף, גירוד.
דרמטולוגיה > מחלה אוטואימונית (מחלת חיסון עצמי)

ידוע שפניטואין עלולה לגרום ללופוס.
הערות שוליים

↑  Biltz, H. (1908). "Constitution of the Products of the Interaction of Substituted Carbamides on Benzil and Certain New Methods for the Preparation of 5,5-Diphenylhydantoin". Chemische Berichte. 41: 1379–93.
↑  Goodman and Gilman's Pharmacological Basis of Therapeutics, 10th ed. (New York: McGraw-Hill, 2001).
↑  Dreyfus, Jack (1998). A Remarkable Medicine Has Been Overlooked: Including an Autobiography and the Clinical Section of the Broad Range of Use of Phenytoin. Continuum International Publishing Group. ISBN 0-8264-1069-3.
↑  Carl GF, Smith ML (1992). "Phenytoin-folate interactions: differing effects of the sodium salt and the free acid of phenytoin". Epilepsia. 33 (2): 372–5. doi:10.1111/j.1528-1157.1992.tb02330.x. PMID 1547769.
↑  Beckmann, Charles R. (2002). Obstetrics and Gynecology (4th ed.). Baltimore: Lippincott Williams & Wilkins.
↑  CDC. (2004). Fetal Alcohol Syndrome: Guidelines for Referral and Diagnosis. Can be downloaded at http://www.cdc.gov/fas/faspub.htm.
↑  Adab N, Tudur SC, Vinten J, Williamson P, Winterbottom J (2004).  Adab, Naghme (ed.). "Common antiepileptic drugs in pregnancy in women with epilepsy". Cochrane Database Syst Rev (3): CD004848. doi:10.1002/14651858.CD004848. PMID 15266543.{{cite journal}}:  תחזוקה - ציטוט: multiple names: authors list (link)
↑  Report on Carcinogens, Eleventh Edition (PB2005-104914, 2004) p III-216.
↑  Maeda T, Sano N, Togei K, Shibata M, Izumi K, Otsuka H (1988). "Lack of carcinogenicity of phenytoin in (C57BL/6 x C3H)F1 mice". J Toxicol Environ Health. 24 (1): 111–9. doi:10.1080/15287398809531144. PMID 3373561.{{cite journal}}:  תחזוקה - ציטוט: multiple names: authors list (link)
↑  Arya R, Gulati S, Kabra M, Sahu JK, Kalra V (אפר' 2011). "Folic acid supplementation prevents phenytoin-induced gingival overgrowth in children". Neurology. 76 (15): 1338–43. doi:10.1212/WNL.0b013e3182152844. PMC 3090066. PMID 21482950. {{cite journal}}:  (עזרה)תחזוקה - ציטוט: multiple names: authors list (link)
↑  Scheinfeld N (באוגוסט 2003). "Phenytoin in cutaneous medicine: its uses, mechanisms and side effects". Dermatol. Online J. 9 (3): 6. PMID 12952753. {{cite journal}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
צ'ימזי מטו

| --- | --- |

 לידה:  22 במרץ 1997 (בן 27) לוס אנג'לס, ארצות הברית 
 עמדה:  פאוור פורוורד, סנטר 
 גובה:  2.08 מטרים
 מכללה:  אוניברסיטת דרום קליפורניה
 דראפט:  בחירה מספר 49, 2018 סן אנטוניו ספרס
 קבוצות כשחקן
 2018–2020 2020–2023 2023–2024 2024 2024–:  סן אנטוניו ספרס סקרמנטו קינגס פיניקס סאנס דטרויט פיסטונס ברצלונה
 
צ'ימזי צ'וקודום מטו (באנגלית: Chimezie Chukwudum Metu; נולד ב-22 במרץ 1997) הוא כדורסלן אמריקאי-ניגרי המשחק בעמדות הפאוור פורוורד והסנטר בברצלונה מליגת העל הספרדית בכדורסל והיורוליג.
קריירת מכללות

מטו נולד בלוס אנג'לס שבקליפורניה, ובין הגילים 6–12 התגורר עם אביו בניגריה.
בין השנים 2015–2018 למד מטו באוניברסיטת דרום קליפורניה, ולאורך שלוש עונותיו בקבוצת האוניברסיטה רשם ממוצעים של 12.3 נקודות, 6.3 ריבאונדים, 1.2 אסיסטים ו-1.6 חסימות למשחק.
קריירה מקצועית > סן אנטוניו ספרס

מטו נבחר בבחירה ה-49 של דראפט ה-NBA‏ 2018, על ידי סן אנטוניו ספרס. בשתי עונותיו בסן אנטוניו שותף ב-47 משחקים בסך הכול, וקלע 2.3 נקודות בממוצע למשחק.
קריירה מקצועית > סקרמנטו קינגס

בדצמבר 2020 חתם מטו בסקרמנטו קינגס על "חוזה דו-כיווני", אשר הומר באפריל 2021 לחוזה NBA רגיל. ב-3 עונותיו כשחקן הקינגס קלע 6.7 נקודות ואסף 4.0 ריבאונדים בממוצע למשחק.
קריירה מקצועית > פיניקס סאנס

ביולי 2023 חתם על חוזה בפיניקס סאנס. ב-25 בדצמבר 2023 קבע מטו שיאי קריירה של 23 נקודות ו-19 ריבאונדים, במשחק חגיגי של חג המולד מול דאלאס מאבריקס. בפברואר 2024 שוחרר מהסאנס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | סן אנטוניו | 29 | 0 | 5.0 | 0.328 | 0.000 | 0.765 | 1.2 | 0.4 | 0.2 | 0.1 | 1.8 |
| 2019/2020 | סן אנטוניו | 18 | 0 | 5.8 | 0.571 | 0.000 | 0.769 | 1.8 | 0.6 | 0.2 | 0.3 | 3.2 |
| 2020/2021 | סקרמנטו | 36 | 6 | 13.6 | 0.508 | 0.351 | 0.721 | 3.1 | 0.8 | 0.4 | 0.5 | 6.3 |
| 2021/2022 | סקרמנטו | 60 | 20 | 21.3 | 0.452 | 0.306 | 0.780 | 5.6 | 1.0 | 0.9 | 0.5 | 8.9 |
| 2022/2023 | סקרמנטו | 66 | 0 | 10.4 | 0.589 | 0.237 | 0.740 | 3.0 | 0.6 | 0.3 | 0.3 | 4.9 |
| 2023/2024 | פיניקס | 37 | 5 | 12.1 | 0.508 | 0.294 | 0.884 | 3.0 | 0.5 | 0.5 | 0.2 | 5.0 |
| 2023/2024 | דטרויט | 14 | 7 | 29.4 | 0.500 | 0.302 | 0.952 | 6.0 | 1.9 | 1.7 | 0.5 | 10.5 |
| קריירה |  | 260 | 38 | 13.7 | 0.495 | 0.298 | 0.787 | 3.5 | 0.8 | 0.5 | 0.4 | 5.9 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | סקרמנטו | 3 | 0 | 2.0 | 0.000 | 0.000 | 0.667 | 0.3 | 0.0 | 0.0 | 0.0 | 0.7 |
| קריירה |  | 3 | 0 | 2.0 | 0.000 | 0.000 | 0.667 | 0.3 | 0.0 | 0.0 | 0.0 | 0.7 |
צ'ארלס ווטרטון

| --- | --- |

 לידה:  3 ביוני 1782 Walton Hall, הממלכה המאוחדת 
 פטירה:  27 במאי 1865 (בגיל 82) וייקפילד, הממלכה המאוחדת 
 מקום קבורה:  Grave of Charles Waterton 
 מקום לימודים:  קולג' סטוניהרסט 
 בן או בת זוג:  Anne Mary Edmonstone 
 צאצאים:  Edmund Waterton 
 
צ'ארלס ווטרטון (3 ביוני 1782 - 27 במאי 1865) היה חוקר טבע אנגלי, הידוע בעבודתו החלוצית בתחום שימור חיות הבר וניהול בתי גידול. הוא היה אחד האנשים הראשונים שהכירו בחשיבות של אספקת בתי גידול ואתרי קינון מתאימים לאוכלוסיות ציפורים, ורעיונותיו היו משפיעים בפיתוח שיטות שימור מודרניות.
קורות חיים

צ'ארלס ווטרטון נולד ב-3 ביוני 1782 בוולטון הול, יורקשייר, אנגליה. הוא היה בנו של בעל אדמות עשיר, תומאס ווטרטון, שהיה בעל אחוזה גדולה באזור. צ'ארלס קיבל את השכלתו המוקדמת במכללת סטוניהרסט, פנימייה ישועית בלנקשייר, ולאחר מכן למד באוניברסיטת דואי בצרפת. לאחר שסיים את לימודיו, חזר ווטרטון לוולטון הול, שם בילה חלק ניכר מזמנו בלימוד וחקר עולם הטבע סביבו. הוא הפך לחוקר טבע נלהב, עם עניין מיוחד בציפורים ובחיות בר אחרות.
בתחילת המאה ה-19, ווטרטון החל לפתח עניין רב בשימור ובניהול בתי גידול. הוא הכיר בחשיבות של אספקת בתי גידול ואתרי קינון מתאימים לאוכלוסיות ציפורים, והוא התנסה בעיצובים וחומרים שונים כדי ליצור את אתרי הקינון המתאימים ביותר למיני ציפורים שונים.
ווטרטון מיוחסת ביצירת אחת מתיבות הקינון המתועדות המוקדמות ביותר בתחילת המאה ה-19. הוא תכנן ובנה את התיבה כדי לספק אתר קינון לזוג בזים נודדים שהשתמשו בהריסות אחוזתו כאתר קינון. הצלחתו למשוך ולתמוך בבזים נתנה לו השראה לבנות תיבות נוספות עבור מיני ציפורים אחרים.
בנוסף לעבודתו בשימור ובניהול בתי גידול, ווטרטון היה גם סופר ואמן פורה. הוא כתב מספר ספרים על תולדות הטבע, כולל יצירתו המפורסמת ביותר, "נדודים בדרום אמריקה", שתיארה את מסעותיו ברחבי דרום אמריקה והאיים הקריביים. הוא תיעד מינים רבים שלא ידועים בעבר של צמחים ובעלי חיים ואסף דגימות שעדיין מוחזקים במוזיאונים להיסטוריה של הטבע ברחבי העולם.
מורשתו

ווטרטון המשיך בעבודתו בשימור ובניהול בתי גידול לאורך חייו. הוא היה תומך חזק בהגנה על בתי גידול טבעיים וחיות בר, והוא מילא תפקיד משמעותי בפיתוח שיטות שימור מודרניות.
כיום זכורה ווטרטון כדמות חלוצה בתחום שימור חיות הבר וניהול בתי הגידול. עבודתו סייעה לבסס את החשיבות של אספקת בתי גידול ואתרי קינון מתאימים לאוכלוסיות ציפורים, ורעיונותיו ממשיכים להשפיע על שיטות השימור ברחבי העולם.
מלון ווטרטון פארק, הממוקם בשטח האחוזה בה גדל ווטרטון, נקרא לכבודו. גם מרכז צ'ארלס ווטרטון, מוזיאון ושמורת טבע במערב יורקשייר, נושא את שמו.
על שמו קרוי גם אגם ווטרטון, המהווה קבוצה של שלושה אגמים הממוקמים בין דרום פרובינציית אלברטה שבקנדה לבין צפון מדינת מונטנה שבארצות הברית. יותר מאוחר הושאל השם לשמורה ביוספרית בשטחי אלברטה קנדה, הכוללת את מערכת האגמים. יחד עם שמורה ביוספרית נוספת במונטנה ארצות הברית, הוכרזו על ידי אונסק"ו כשמורה ביוספרית ב-1976 וכאתר מורשת עולמית ב-1995, הקרוי פארק השלום הבין-לאומי ווטרטון-גליישר.